open-index/open-wikipedia-markdown huggingface dataset:
Նիդերլանդների ազգային արխիվ

**Նիդերլանդների ազգային արխիվ** (), ազգային արխիվ Նիդերլանդներում։ Գտնվում է Հաագա քաղաքում։ Այն ներառում է կենտրոնական կառավարության, Հարավային Հոլանդիայի և Հոլանդիայի նախկին կոմսերի հավաքածուները, ինչպես նաև առկա են հոլանդական կառավարությանն ու Նիդերլանդների քաղաքական ու սոցիալական պատմությանն առնչվող այլ նյութեր մասնավոր հաստատություններից և անհատներից։ Նիդերլանդների ազգային արխիվն ունի Հոլանդական Արևելյան Հնդկաստան ընկերության 1602-1811 թվականների արխիվը, որը Հարավային Աֆրիկայի, Հնդկաստանի, Շրի Լանկայի և Ինդոնեզիայի համապատասխան հավաքածուների հետ միասին իրենց պատմական կարևորության համար ներառվել են 2003 թվականի ՅՈՒՆԵՍԿՕ-ի Աշխարհի հիշողության ժառանգության կազմում։ Արխիվի հավաքածուն համալրվել է նաև Spaarnestad Photo-ի արխիվով։

thumb|Ազգային արխիվի տարբերանշանն արխիվի շենքի պատուհաններին՝ RKD, LM, NMI և KB
Նիդերլանդական Անտիլներն ունեցել են առանձին Ազգային արխիվ, որը լուծարվել է Նիդերլանդական Անտիլների անկախությունից հետո։

Արխիվի շենքի մուտքը ճեմուղով կապվում է նույն շենքում տեղավորված քույր կազմակերպությունների հետ։ Հաագայի կենտրոնական կայարանի հարևանությամբ գործող արխիվում տեղակայված քույր կազմակերպություններն են՝

* Spaarnestad Photo արխիվ (նախկինում Հաարլեմ Haarlem)
* Biografisch Portaal
* Նիդերլանդների ազգային գրադարան (KB)
* Centraal Bureau voor Genealogie (CBG, Ծագումնաբանական ուսումնասիրությունների հոլանդական գիտահետազոտական կենտրոն)
* Հոլանդական գրականության թվային գրադարան (DBNL) (նախկինում Լեյդենի)
* Տվյալների արխիվացում և ցանցային ծառայություններ (DANS)
* Սոցիալական պատմության ինտերնացիոնալ ինստիտուտ (IISG)
* Onderzoekscentrum voor Geschiedenis en Cultuur (OGC),
* Parlementair Documentatie Centrum (Խորհրդարանական փաստաթղթերի կենտրոն, PDC)
* Արվեստի պատմության Նիդերլանդների ինստիտուտ (RKD)
* Նիդերլանդների երաժշտական ինստիտուտ (NMI)
* Նիդերլանդների պատմության Հյուգենս ինստիտուտ (Huygens ING)
* Letterkundig Museum (LM)

## Ծանոթագրություններ

## Արտաքին հղումներ
* Նիդերլանդների ազգային թվային արխիվ 
* Նիդերլանդների ազգային արխիվ 

Կատեգորիա:Արխիվներ
Դահուկային երկամարտ

**Դահուկային երկամարտ** ձմեռային մարզաձև, որտեղ մարզիկները մրցում են դահուկավազքում և դահուկացատկում։ Դահուկային երկամարտը ներկայումս համարվում է Ձմեռային օլիմպիական մարզաձև սկսած 1924 թվականից։

Դեռևս չեն անցկացվում կանանց մրցույթներ, սակայն 2016 թվականի նոյեմբերին որոշվեց, որ պետք է ներդրվեն կանանց մրցույթներ, այդ թվում աշխարհի առաջնություն, որը տեղի կունենա 2021 թվականին և Օլիմպիական խաղերում սկսած 2022 թվականից։

## Պատմություն
Մարզաձևում առաջին գլխավոր մրցույթը կայացել է 1892 թվականին Օսլոյում Հոլմենկոլենի դահուկացատկի ընթացքում։ Նորվեգիայի արքա Ուլաֆ V եղել է դահուկացատկորդ և մասնակցել է Հոլմենկոլենի դահուկային փառատոնին 1920-ական թվականներին։ Այն ներդրվել է Ձմեռային օլիմպիական խաղեր 1924-ում և մինչ օրս համարվում է օլիմպիական մարզաձև։ Մինչև 1950-ական թվականները դահուկավազքը տեղի է ունեցել դահուկացատկից առաջ։ Քանի որ դահուկավազքն ավելի շատ էներգիա է խլում, որոշվեց սկզբում անցկացնել դահուկացատկի մրցույթները։ Սպորտաձևում ավելի շատ հաջող էին հանդես գալիս նորվեգացիները և ֆիները։

## Մրցույթ
Ներկայումս Աշխարհի գավաթում օգտագործվում են հետևյալ տեսակները և ձևաչափերը.

* Անհատական Գունդերսենի համակարգ. մրցույթը սկսվում է թռիչքներով նորմալ կամ բարձր բլուրից։ Ավելի ուշ նույն օրը տեղի է ունենում 10 կիլոմետր դահուկավազք։ Դահուկասահքի հաղթողը սկսում է 00:00:00-ից և բոլոր մյուս մարզիկներն ավելի ուշ համաձայն դահուկացատկի հավաքած միավորների։ Դահուկավազքում ով առաջինը հասնում է եզրափակիչ գծին համարվում է հաղթող։ Գունդերսենի համակարգի մեկ այլ տեսակ է երկու դահուկացատկը և ազատ ոճի 15 կիլոմետր դահուկավազքը։
*  Դահուկային եռամարտ, ներառվել է 2013-2014 թվականների աշխարհի գավաթում, այն ներառում է երեք տարբեր մրցույթներ երեք օրում և բոլոր երեքի ընդհանուր հաղթողը ստանում էր լրացուցիչ միավորներ և դրամային պարգև.
** Օր 1։ 1 ցատկ & 5&nbsp;կմ դահուկավազք
** Օր 2։ 1 ցատկ & 10&nbsp;կմ անհատական Գունդերսեն (1-ին օրվա առաջին 50 մասնակիցներ)
** Օր 3։ 2 ցատկ & 15&nbsp;կմ անհատական Գունդերսեն (2-րդ օրվա առաջին 30 մասնակիցներ)
* Թիմային մրցույթներ, ներդրվել է 1980-ական թվականներին, ամեն թիմ կազմված է չորս անդամից, որոնցից յուրաքանչյուրը մասնակցում է դահուկացատկին։ Թիմի ընդհանուր միավորների արդյունքում թիմերը մասնակցում էին 5 կմ դահուկավազքի։ Հաղթում էր առաջինը եզրագիծը հատած թիմը։
* Թիմային սպրինտ. թիմը կազմված էր երկու մարզիկից, մնացածը համաձայն Գունդերսենի համակարգի։

Ներառված են կանոններում, սակայն չեն օգտագործվում աշխարհի գավաթներին.
* Տուգանային վազք, ավելացվում էր դահուկավազքի ժամանակ։
* Մասստարտ. միակ ձևաչափն է, երբ առաջինն անցկացվում է դահուկավազքը։ Բոլոր մարզիկները սկսում են դահուկավազքը միաժամանակ, արդյունքում ըստ գրաված տեղի տրվում են միավորներ, որոնք գումարվում են դահուկացատկի միավորներին և որոշվում է ընդհանուր հաղթողը։

Օլիմպիական խաղերում անցկացվում են հետևյալ մրցույթները` K120 անհատական սպրինտ, դահուկացատկ K90 (70մ) և թիմային/4x5կմ։

## Ծանոթագրություններ

Կատեգորիա:Ձմեռային մարզաձևեր
Կատեգորիա:Ձմեռային օլիմպիական մարզաձևեր
Անմեղ սպանվածներին (հուշարձան, Դոնի Ռոստով)

**«Անմեղ սպանվածներին» հուշարձան** (), հուշահամալիր Դոնի Ռոստովի կենտրոնում, որը կանգնեցվել է 1921-1961 թվականներին Ռոստովի մարզի բռնադատվածների հիշատակին։ Հուշարձանը բացվել է Քաղաքական բռնությունների զոհերի հիշատակի օրը՝ 1994 թվականի հոկտեմբերի 30-ին, անօրինական քաղաքական ռեպրեսիաների զոհերի «Մեմորիալ» Ռոստովի մարզային ասոցիացիայի և նրա նախագահ, նախագծի հեղինակներից մեկի՝ Է. Ի. Եմելյանովի նախաձեռնությամբ։ Ամեն տարի հոկտեմբերի 30-ին հուշահամալիրի մոտ անցկացվում է հանրահավաք քաղաքական ճնշումների զոհերի հիշատակին և տեղադրվում են ծաղիկներ։ 1921-1961 թվականներին Ռոստովի մարզում քաղաքական դրդապատճառներով բռնադատվել է մոտ 90 հազար մարդ, որոնցից 16130-ը գնդակահարվել է։ Նրանց գերեզմանների վայրն անհայտ է։

## Նկարագրություն
Հուշահամալիրը բաղկացած է երեք մարմարե կոթողից և «Վշտի պատից»։ Կենտրոնական հուշակոթողի ցոկոլը սև է, իսկ վերին մասը ներկված է սպիտակ և կարմիր։ Կենտրոնում քառանկյուն խաչ է, որի երկու կողմերում գրված է. *«Անմեղ սպանվածներին»։* Գագաթին տեղադրված է վեցանկյուն մետաղյա խաչ և խորհրդանշական ճաղավանդակ նրա տակ։ Հուշարձանի ցոկոլին 192 ճամբարների և հուշահամալիրի կառուցմանը օժանդակած անձանց անունների ցուցակն է։ Կենտրոնական հուշակոթողի հակառակ կողմում պատկերված են կրոնական դավանանքների խորհրդանիշերը, ինչպես նաև կոմունիստական շարժման խորհրդանիշ հնգաթև աստղը մուրճ և մանգաղով։

«Վշտի պատը» գտնվում է կենտրոնական կոթողի հետևում։ Դրա վրա տեղադրված է ԽՍՀՄ քարտեզը, որի վրա նշված են հիմնական ճամբարները։ Բերված են քաղաքական բռնությունների զոհերի տվյալները ինչպես ամբողջ երկրում, այնպես էլ Ռոստովի մարզում։

Հուշարձանն ավելի քան 20 անգամ ենթարկվել է վանդալների հարձակումներին։ 2006 թվականին համալիրը վերանորոգվել է քաղաքային վարչակազմի միջոցներով։ Երեսպատման մարմարե սալիկները փոխարինվել են մետաղականներով, պատրաստվել է «Վշտի պատի» նոր տեղեկատվական տախտակ։

## Ծանոթագրություններ

Կատեգորիա:Դոնի Ռոստովի հուշարձաններ
Կատեգորիա:Հուշարձաններ այբբենական կարգով
Թոբի Սթիվենս

**Թոբի Սթիվենս** (, ), անգլիացի դերասան։ Ճանաչում է ձեռք բերել «Մեռիր, բայց ոչ հիմա» ֆիլմում Գուստավ Գրեյվզի դերը և կապիտան Ֆլինտի դերը «Սև առագաստներ» հեռուստասերիալում մարմնավորելու շնորհիվ։

## Կենասագրություն
Թոբի Սթիվենսը ծնվել է Լոնդոնում, բրիտանացի հայտնի դերասաններ Մեգի Սմիթի և Ռոբերտ Սթիվենսի ընտանիքում։ Նա ունի նաև մեծ եղբայր՝ Քրիս Լարկինը, նա նույնպես դերասան է, բայց այդքան էլ հայտնի չէ։

Սովորել է նախապատրաստական Էլդրո դպրոցում, Շեկլֆորդից ոչ հեռու, Սուրեյի կոմսությունում, հետագայում Սիֆորդսկական քոլեջում, Արևմտյան Սուսեկս։ Սովորել է Լոնդոնի երաժշտական և դրամատիկ արվեստի ակադեմիայում։ Սթիվենսի կարիերան սկսվել է 1992 թվականին Օթելլոյի դերից  «Օրլանդո» ֆիլմում։ Հետագայում նա պարբերաբար հայտնվում էր հեռուստատեսային տարբեր ծրագրերի ժամանակ, ինչպես նաև թատերական բեմում։

Այսօր նա այդքան էլ հայտնի չէ արտասահմանում, ինչպիսիք են՝ Քոլին Ֆերթը և Հյու Գրանտը, բայց իր հայրենիքում նա հեռուստադիտողների սիրելին է։

Սթիվենսը BBC- ամենասիված դերասան է, նա հայտնվում է ընկերության բազմաթիվ հեռուստասերիալներում։ Դրանցից ավելի հայտնի են՝  «Լրտեսներ Քեմբրիջից», որը հայտնի Քեմբրիջի հնգյակի մասին է և Ջեյն Էյրը (2006), Շառլոթ Բրոնտեի համանուն վեպի էկրանավորումը։

## Անձնական կյանք
2001 թվականից Սթիվենսն ամուսնացած է նորզելանդացի դերասանուհի Աննե Լուից Փլաումանի հետ։ Նրանք ունեն երեք երեխա. որդին՝ Էլի Ալիսթեր (ծնվել է 2007 թվականի մայիսին) և աղջիկները՝ Թալլուլը (ծնվել է 2009 թվականի մայիսին) և Կուրան (ծնվել է 2010 թվականի սեպտեմբերին)։

## Ֆիլմագրություն

## Ծանոթագրություններ

Կատեգորիա:20-րդ դարի անգլիացի տղամարդ դերասաններ
Կատեգորիա:21-րդ դարի անգլիացի տղամարդ դերասաններ
Կատեգորիա:Անգլիացի դերասաններ
Կատեգորիա:Անգլիացի կինոդերասաններ
Կատեգորիա:Անգլիացի տղամարդ թատրոնի դերասաններ
Կատեգորիա:Անգլիացի տղամարդ կինոդերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Բրիտանացի հեռուստատեսային դերասաններ
Կատեգորիա:Թատրոնի դերասաններ
Կատեգորիա:Հեռուստատեսային դերասաններ
Հայաստանի խորհրդարանական ընտրություններ (2007)

**[[Հայաստան]]ի [[Հայաստանի Ազգային ժողով|Ազգային ժողով]]ի 4-րդ գումարման [[ընտրություններ]]ը** տեղի են ունեցել 2007 թ. մայիսի 12-ին։ Ուղղակի ժողովրդական քվեարկությամբ ընտրվել է օրենսդիր մարմնի նոր կազմ՝ 131 պատգամավոր, որից 41-ը մեծամասնական և 90-ը համամասնական ընտրակարգով։

## Համամասնական ցուցակ
Համամասնական կարգով ընտրություններին մասնակցել է 22 կուսակցություն և 1 կուսակցությունների դաշինք.

* Ազգային Ժողովրդավարական կուսակցություն
* Ազգային Համաձայնություն կուսակցություն
* Ազգային Միաբանություն կուսակցություն
* Բարգավաճ Հայաստան կուսակցություն
* Դաշինք կուսակցություն
* Ժառանգություն կուսակցություն
* Ժողովրդական կուսակցություն
* Ժողովրդավարական Ուղի կուսակցություն
* Հայ Հեղափոխական Դաշնակցություն 
* Հայաստանի Դեմոկրատական կուսակցություն
* Հայաստանի Երիտասարդական կուսակցություն
* Հայաստանի Ժողովրդական կուսակցություն
* Հայաստանի Կոմունիստական կուսակցություն
* Հայաստանի Հանրապետական կուսակցություն
* Հայաստանի Մարքսիստական կուսակցություն
* Հանրապետություն կուսակցություն
* Միավորված աշխատանքային կուսակցություն
* Միացյալ Ազատական Ազգային կուսակցություն
* Նոր Ժամանակներ կուսակցություն
* Սոցիալ դեմոկրատ Հնչակյան կուսակցություն
* Քրիստոնյա-Ժողովրդական Վերածնունդ կուսակցություն
* Օրինաց Երկիր կուսակցություն
* Իմպիչմենտ դաշինք

## Արդյունքներ

## Ծանոթագրություններ

Կատեգորիա:Ընտրությունների վերաբերյալ կաղապարներ
Կատեգորիա:Կաղապարներ:Հայաստան
Մեթյու Սթրաչան

**Մեթյու Սթրաչան** (, ), անգլիացի կոմպոզիտոր և երգիչ-երգահան։

Նրա առավել հայտնի գործն է «Ո՞վ է ուզում դառնալ միլիոնատեր» հեռուստաշոուի երաժշտությունը, որը գրել է հոր՝ Քեյթի հետ միասին, ինչպես նաև BBC Radio 4-ի Առաջին համաշխարհային պատերազմին նվիրված Home Front ռադիոսերիաների երգերի հեղինակն է։ Նա նաև իր ներդրումն է ունեցել այնպիսի ֆիլմերի և հեռուստատեսության երաժշտություններում, ինչպիսիք են Էքստրակտը, Խուզարկությունը, Հարցերի ժամանակ, Հաղթող գծեր, ինչպես նաև մի քանի հեռուստատեսային գովազդային հոլովակների "զնգոցներ"-ում։

## Կենսագրություն
Սթրաչանն սկսել է երգեր գրել դեռևս պատանեկան տարիքից, իսկ նրա առաջին պրոֆեսիոնալ աշխատանքը եղել է BBCTV-ի *Boogie Outlaws* դրամայի հինգ երգերը։

Դարթինգտոնի Արվեստի և Գոլդսմիթսի քոլեջը, ապա Լոնդոնի համալսարանն ավարտելուց հետո նա 1990-ական թվականներին աշխատել է որպես սաունդթրեքների երաժշտության կոմպոզիտոր, ստեղծելով երաժշտություն հեռուստատեսության, ռադիոյի և թատերական արտադրությունների համար։ Այնուհետև համագործակցել է այնպիսի երգիչների հետ, ինչպիսիք են Դոն Հենրին, Թոմ Քիմմելը, Ֆրեդ Կնոբլոխը և Թոմ Շայլերը։

## Մրցանակկներ

* ԱԿԴՀՀ մրցանակ, Hall of Fame Award, 2012, Լոնդոն
* ԱԿԴՀՀ մրցանակ, US TV Theme, 2011, Լոնդոն
* ԱԿԴՀՀ մրցանակ, US TV Theme, 2010, Լոնդոն
* ԱԿԴՀՀ մրցանակ, US TV Theme, 2009, Լոնդոն
* ԱԿԴՀՀ մրցանակ, US TV Theme, 2008, Լոնդոն
* ԱԿԴՀՀ մրցանակ, US TV Theme, 2007, Լոնդոն
* ԱԿԴՀՀ մրցանակ, US TV Theme, 2006, Լոնդոն
* ԱԿԴՀՀ մրցանակ, US TV Theme, 2005, Լոնդոն
* ԱԿԴՀՀ մրցանակ, US TV Theme, 2004, Լոնդոն
* ԱԿԴՀՀ 17-րդ տարեկան ֆիլմի և հեռուստատեսության մրցանակ, Top TV Theme, 2002, Լոս Անջելես
* ԱԿԴՀՀ 16-րդ տարեկան ֆիլմի և հեռուստատեսության մրցանակ, Top TV Theme, 2001, Լոս Անջելես
* ԱԿԴՀՀ մրցանակ, US TV Theme, 2000, Լոնդոն

## Ծանոթագրություններ

Կատեգորիա:21-րդ դարի երգիչներ
Կատեգորիա:Անգլիացի երգիչ-երգահաններ
Կատեգորիա:Անգլիացի կոմպոզիտորներ
Ֆլամանդական ասացվածքներ (կտավ)

**Ֆլամանդական ասացվածքներ** () կամ **Աշխարհը գլխիվայր** (), ֆլամանդացի գեղանկարիչ Պիտեր Բրեյգել Ավագի կտավը` ստեղծված 1559 թվականին։ Նկարը ներկայացնում է ֆլամանդական ասացվածքներն իրենց ուղղակի նշանակությամբ։

Նկարը, որ պահվում է Բեռլինի պատկերասրահում, լի է խորհրդանիշերով, որոնք վերաբերում են հոլանդական ասացվածքներին ու ասույթներին։ Նրանցից ոչ բոլորն են վերծանվել ժամանակակից հետազոտողների կողմից, քանի որ որոշ արտահայտություններ, ժամանակի ընթացքում դադարելով գործածվելուց, մոռացվել են։ Բրեյգելի հետ գրեթե միաժամանակ իր «Գարգանտյուա և Պանտագրյուել» վեպում ասացվածքներ է ներկայացրել ֆրանսիացի գրող Ֆրանսուա Ռաբլեն։

Իր կտավում գեղարվեստական մեծ ուժով Բրեյգելը ներկայացնում է մարդկային թուլություններն ու թերությունները։ Նրա որդին` Պիտեր Բրեյգել Կրտսերը, հոր աշխատանքի մոտ 20 կրկնօրինակ է արել, որոնցից ոչ բոլորն են անփոփոխ ներկայացնում բնօրինակը. դրանք իրարից տարբերվում են որոշ դետալներով։

Բրեյգելի 45 նկարներից 30-ը ներկայացնում են բնությունը, գյուղն ու նրա բնակիչներին։ «Բարեկենդանի ու պասի պայքարը» կտավում (1559) ներկայացված է ժողովրդական տոնախմբությունը ֆլամանդական քաղաքի փողոցներում։ Դիմակավորված անձինք, մուրացկանները, առևտրականները, երաժիշտները, խաղացողները, հարբածները, եկեղեցականները, հանդիսատեսները, որոնք պատկերված են նկարում, շուրջպար են բռնել, խաղում են, պարում։ Հենց այդ ոգով է արված ոչ պակաս հայտնի «Ֆլամանդական ասացվածքներ» նկարը (1559)։

## Նկարագրություն
Կտավում ներկայացված են մոտ 100 հայտնի ասացվածքներ, չնայած, հնարավոր է, որ Բրեյգելն իրականում ավելի շատ ասացվածքներ է պատկերել, քան մինչ օրս բացահայտվածները։ Որոշ ասացվածքներ լայն տարածում ունեն նաև ներկայումս, իսկ որոշ ասացվածքներ էլ աստիճանաբար կորցնում են իրենց նշանակությունը։

## Ծանոթագրություններ

## Աղբյուրներ
* 
* 
* 
* The Netherlandish Proverbs: An International Symposium on the Pieter Brueg(h)els, ed. by Wolfgang Mieder. University of Vermont. 2004.

Կատեգորիա:1559 նկարներ
Կատեգորիա:Ասացվածքներ
Կատեգորիա:Բեռլինի պատկերասրահի նկարներ
Կատեգորիա:Պիտեր Բրեյգել Ավագի նկարներ
Վալլի կամուրջ

**Վալլի կամուրջ** (), կամուրջ-ուղանցույց Իտալիայի մայրաքաղաք Հռոմում։ Վիա դելլե Վալլի ճանապարհի մասն է կազմում։ Կապում է Մոնտե Սակրո և Տրիեստե շրջանները։ Սկիզբ է առնում Gondar հրապարակից և շարունակվում մինչև Conca d'Oro հրապարակ։ Հատում է Անյենե գետը։

## Նկարագրություն
Կամրջի բացումը տեղի է ունեցել 1963 թվականի հունվարի 16-ին։ Այն իրենից ներկայացնում է ուղանցույց, որի տակով անցնում են երկու տարբեր երկաթգծեր՝ FR1 Ֆիումիցինո-Օրտե և Ֆլորենցիա-Հռոմ։

Կամրջի երկարությունը 82 մետր է։

## Երթուղի
Վալլի կամուրջը հասանելի է Հռոմի մետրոպոլիտենի B գծի Libia և Conca d'Oro կայարաններից, ինչպես նաև ռեգիոնալ FL1 երկաթգծի Roma Nomentana և Val D'Ala կայարաններից։

## Ծանոթագրություններ

## Գրականություն
* Claudio Rendina, Enciclopedia di Roma, Roma, Newton Compton Editori, 2005, ISBN 88-541-0304-7.
Ջրառատի դեպքեր (մարտ, 2017)

thumb|315x315px|աջից|2017 թվականի մարտի 14-ին Ջրառատում տեղի ունեցած զինված միջադեպը պատկերող տեսաքաղվածք
**Ջրառատի դեպքեր**, զինված ընդհարումներ 2017 թվականի Հայաստանի ազգային ժողովի ընտրությունների նախընտրական քարոզարշավի ընթացքում Հայաստանի Հանրապետական կուսակցության և Օհանյան-Րաֆֆի-Օսկանյան դաշինքի անդամների ու համակիրների միջև։

## Նախապատմություն
2017 թվականի ապրիլի 2-ին նշանակված ՀՀ ազգային ժողովի ընտրությունների շրջանակներում նախընտրական քարոզչության միջոցառումների համատեքստում ընտրություններին մասնակցող Օհանյան-Րաֆֆի-Օսկանյան դաշինքի ներկայացուցիչները դաշինքի առաջնորդների ղեկավարությամբ մեկնել էին Արմավիրի մարզի Ջրառատ գյուղ բնակիչների հետ նախընտրական հանդիպում անցկացնելու համար։

Ըստ մամուլի հրապարակումների՝ Ջրառատ գյուղը համարվում է ՀՀ Ոստիկանության զորքերի հրամանատար գեներալ Լևոն Երանոսյանի ծննդավայրն ու նրա ազդեցության գոտին։ ՀՀԿ ներկայացուցիչ հանդիսացող Ջրառատի գյուղապետ Սամվել Գալստյանը նույնպես Լևոն Երանոսյանի ազգականն է։

## Մարտի 12-ի դեպքեր
Ըստ լրատվամիջոցների հրապարակումների՝ 2017 թվականի մարտի 12-ին Հայաստանի Արմավիրի մարզի Ջրառատ գյուղում Օհանյան-Րաֆֆի-Օսկանյան դաշինքի նախընտրական հանրահավաքից հետո Ջրառատի գյուղապետ, ՀՀԿ ներկայացուցիչ Սամվել Գալստյանը սպառնալիքներ է հնչեցրել ՕՐՕ դաշինքի համակիր համագյուղացու հանդեպ։ Լևոն Երանոսյանի եղբայրը՝ ոստիկանության գնդապետ Լեռնիկ Երանոսյանը իրեն պատկանող «Մակարով» ատրճանակով կրակել է ՕՐՕ դաշինքի անդամների ուղղությամբ։ Վերջիններս ատրճանակ կիրառող անձից զենքը ուժի գործադրման միջոցով վերցրել են։ Դեպքից հետո ոստիկանությունը ՀՀ ոստիկանության Էջմիածնի բաժին են բերման ենթարկել ՕՐՕ դաշինքի համակիրներին, իսկ Լեռնիկ Երանոսյանը գլխուղեղի սալջարդ ախտորոշմամբ տեղափոխվել է հիվանդանոց։

Ըստ որոշ տեղեկությունների՝ հնչել են նաև ինքնաձիգի կրակոցներ։

Դեպքից հետո Ջրառատ գյուղ են մեկնել ՕՐՕ դաշինքի առաջնորդներ Սեյրան Օհանյանն ու Արմեն Մարտիրոսյանը։

## Մարտի 14-ի դեպքեր
2017 թվականի մարտի 14-ին Հայաստանի Արմավիրի մարզի Ջրառատ գյուղում ժամը 13։ 30-14:00-ի սահմաններում գյուղապետարանի մոտ տեղի է ունեցել ծեծկռտուք հրազենի, դանակի ու երկաթյա ձողերի կիրառմամբ, որի հետևանքով գյուղի բնակիչ հանդիսացող ՕՐՕ դաշինքի երեք համակիր տեղափոխվել են Երևանի Էրեբունի բժշկական կենտրոն, մեկ հոգի՝ Վաղարշապտի հիվանդանոց։

Ըստ մամուլի հրապարակումների՝ վիճաբանությունը սկսվել է գյուղի դպրոցի մոտ, որտեղ հարձակվել են դպրոցի աշակերտ հանդիսացող 16 տարեկան Արայիկ Մելքոնյանի վրա և երկաթյա ձողերով ծեծի ենթարկել վերջինիս։ Որից հետո Արայիկ Մելքոնյանը զանգահարել է տուն և դեպքի մասին հայտնել իր հարազատներին։ Երեխայի ազգականներ Հակոբ Մելքոնյանը, Մելիք Մելքոնյանը և այլք եկել են դեպքի վայր և գյուղապետարանի մոտ դանակներով, երկաթյա ձողերով և ինքնաձիներով զինված մեծ թվով անձանց կողմից հարձակման ենթարկվել։ Հարձակման ժամանակ դեպքի վայրում են եղել ոստիկանության աշխատակիցներ, ինչպես նաև, ըստ մամուլում շրջանառվող տեսանյութի, նաև ՀՀ ոստիկանության զորքերի հրամանատար գեներալ Լևոն Երանոսյանը։

Ըստ լրատվամիջոցների հրապարակումների՝ ինքնաձիգով կրակող անձինք Ջրառատում երկու օր առաջ՝ մարտի 12-ին տեղի ունեցած միջադեպի ժամանակ կրակահերթեր արձակած անձինք են։

## Տես նաև
* Հայաստանի խորհրդարանական ընտրություններ 2017

## Ծանոթագրություններ

Կատեգորիա:2017 Հայաստանում
Կատեգորիա:Հայաստանի ընտրություններ
Վալտեր Պողոսյան

**Վալտեր Ռուբենի Պողոսյան** (), հայ ֆուտբոլիստ, կիսապաշտպան։ Հանդես է գալիս հայկական «Բանանց»-ի և Հայաստանի հավաքականի կազմում։

## Ակումբային կարիերա
Վալտերը Պողոսյանը սկսել է զբաղվել ֆուտբոլով 7 տարեկան հասակից։ Նա նախ ընդունվել է «Փյունիկ» ֆուտբոլային ակումբի ակադեմիա, ապա տեղափոխվել «Բանանց»։

2008 թվականին Պողոսյանը տեղափոխվել է «Պատանի ՖԱ»։ Նա թիմի կազմում անցկացրել է 2 մրցաշրջան։

Մրցաշրջանի ավարտից հետո Պողոսյանը վերադարձել է «Բանանց»։ Նա թիմի կազմում արժանացել է «*Տարվա բացահայտում*» և «*Ամենախոստումնալից երիտասարդ ֆուտբոլիստ*» կոչումներին։

## Ձեռքբերումներ
### Ակումբային
* Հայաստանի առաջնության փոխչեմպիոն - 2010
* Հայաստանի չեմպիոն - 2014
* Հայաստանի գավաթի խաղարկության եզրափակչի մասնակից - 2009, 2010
* Հայաստանի գավաթակիր - 2014

### Անձնական
* «Տարվա բացահայտում» - 2010
* «Ամենախոստումնալից երիտասարդ ֆուտբոլիստ» - 2010

## Ծանոթագրություններ

## Արտաքին հղումներ
* Էջը ՀՖՖ-ի պաշտոնական կայքում

Կատեգորիա:1992 ծնունդներ
Կատեգորիա:Երևան քաղաքում ծնվածներ
Կատեգորիա:Հայ ֆուտբոլիստներ
Կատեգորիա:Հայաստանի հավաքականի ֆուտբոլիստներ
Կատեգորիա:Մայիսի 6 ծնունդներ
Կատեգորիա:Ուրարտուի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Լարիսա Գերշտեյն

**Լարիսա Իոսիֆի Գերշտեյն**  (, ),  (), Իսրայելի քաղաքական և հասարակական գործիչ, ԱՊՀ-ից Իսրայել ներգաղթածների ակտիվիստ, երգչուհի, Բուլատ Օկուջավայի երգերի կատարող Իսրայելում։ Երուսաղեմի նախկին փոխքաղաքապետ։ Իսրայելում Բուլատ Օկուջավայի հիմնադրամի հիմնադիրը։ Իսրայելի մարդու իրավունքների և ժողովրդավարության պաշտպանության կոմիտեի քարտուղարն է։

## Կենսագրություն
1940 թվականին Լարիսա Գերշտեյնի մոր ընտանիքը Արևմտյան Ուկրաինայից աքսորվել է Կիրգիզական ԽՍՀ։ Հայրը կինոռեժիսոր է եղել, մայրը բժշկուհի։ 1952 թվականին ընտանիքը տեղափոխվել է Ֆրունզե (այժմ՝ Բիշքեկ), իսկ 1961 թվականին Լենինգրադ։

Լարիսան ավարտել է Գերցենի անվան Լենինգարադի պետական մանկավարժական ինստիտուտը (այժմ՝ Գերցենի անվան ռուսական պետական մանկավարժական համալսարան)։ 1957 թվականին ծնողների հետ արտագաղթել է Իսրայել։ Որոշ ժամանակ աշխատել է Հայֆայի Տեխնիոնում, մասնագիտացել օրգանական քիմիայի ասպարեզում։ 1990 թվականին ամուսնացել է Էդուարդ Կուզնեցովի հետ։ Ամուսնու հետ աշխատել է «Ազատություն» ռադիոկայանում։

Եղել է Երուսաղեմի քաղաքապետի տեղակալը։ Ձախ քաղաքական հայացքների տեր է։ Դեմ է որևէ փոխզիջման արաբաիսրայելական առճակատման հարցում։

1980-ական թվականներից հանդես է գալիս Բուլատ Օկուջավայի երգերի կատարումներով։ Երգում է ռուսերեն և եբրայերեն, թարգմանում է հեղինակ կատարողների երգեր։

## Ծանոթագրություններ

Կատեգորիա:Իսրայելի հասարակական գործիչներ
Կատեգորիա:Իսրայելի քաղաքական գործիչներ
Կատեգորիա:Հրեա երգիչներ
Կատեգորիա:Ռուսաստանի պետական մանկավարժական համալսարանի շրջանավարտներ
Տացիո կամուրջ

**Տացիո կամուրջ** (), ուղանցույց-կամուրջ Իտալիայի մայրաքաղաք Հռոմում։ Հատում է Անյենե գետը։ Կամուրջը Մոնտե Սակրո շրջանի Վիա Նոմենտանա մայրուղու մասն է կազմում։ Վերջինս ուղղվում է դեպի Պիացցա Սեպիոնե։

## Նկարագրություն
Կամուրջը կառուցվել է 1922 թվականին, որպեսզի Վիա Նոմենտանա փողոցը միացվեր Սեպիոնե հրապարակին։ Կամուրջն անվանվել է Տացիո՝ ի պատիվ սաբինացի արքա Տիտոս Տացիոսի։ Կամուրջը նախագծել է Գուստավո Ջիովաննոնին։

## Մշակույթում
Վիտտորիո դե Սիկայի «Հեծանիվ հափշտակողները» ֆիլմի որոշ դրվագներ նկարահանվել են Տացիո կամրջի կողքին (1948)։

## Երթուղի
Տացիո կամուրջը հասանելի է Հռոմի մետրոպոլիտենի B գծի Conca d'Oro կայարանից, ինչպես նաև FL1 ռեգիոնալ երկաթգծի Roma Nomentana կայարանից։

## Ծանոթագրություններ
Դոնի կապավորներին (հուշարձան)

**«Դոնի կապավորներին» հուշարձան** (), հուշարձան, որի հանդիսավոր բացումը տեղի է ունեցել 2016 թվականի սեպտեմբերի 9-ին` Դոնի Ռոստովի Նիկոլայ Օստրովսկու անվան մշակույթի և հանգստի զբոսայգու մուտքի մոտ։ Հուշարձանի հեղինակը քանդակագործ Վալենտին Կոստևն է։ Հուշարձանի հանդիսավոր բացումը հարմարեցվել է Քաղաքի օրվան, ինչպես նաև քաղաքացիական ռադիոկապի առաջին սեանսի 115-ամյա հոբելյանի ամսաթվին։

## Պատմություն
2016 թվականի ապրիլին Դոնի Ռոստովում տեղի ունեցավ ժողովրդական քվեարկություն, որի ընթացքում անհրաժեշտ էր ընտրել լավագույն նախագիծը, որի հիման վրա հետագայում պետք է ստեղծվեր «Դոնի կապավորներին» հուշարձանը։ Առաջին տեղը, հավաքելով քվեարկության մասնակիցների ձայների 40%-ը, զբաղեցրեց «Կենտրոնական դաշնային օկրուգի ռադիոհաճախության կենտրոն» դաշնային պետական միացյալ ձեռնարկության մասնաճյուղի կոլեկտիվի ստեղծած նախագիծը։ Քանդակագործ ընտրվեց Վալենտին Կոստևը։ Հուշարձանի ստեղծման համար գումարը ստացվել է քաղաքի բնակիչների կամավոր հանգանակությունից և բարերարներից ստացված բարեգործական միջոցներից։ Որպես հուշարձանի տեղադրման համար վայր ընտրվեց Նիկոլայ Օստրովսկու անվան զբոսայգու մուտքի առջևի հարթակը` 14-րդ գիծ փողոցի և Շոլոխովի պողոտայի հատման տեղը։

Քանդակային կոմպոզիցիայի բացմանը, որը տեղի է ունեցել 2016 թվականի սեպտեմբերի 9-ին, ներկա էին Ռոստովի մարզի նահանգապետի տեղակալ Վասիլի Ռուդոյը, Դոնի Ռոստովի վարչակազմի ղեկավար Սերգեյ Գորբանը, մարդիկ, որոնք իրենց ներդրումն են ունեցել ծրագրի իրականացման գործում, և կապի օպերատորների ներկայացուցիչները։

## Նկարագրություն
Քանդակային կոմպոզիցիայի կենտրոնում երկրագունդն է։ Այն գտնվում է նետերով պատվանդանի վրա։ Քանդակի հեղինակը մտածել է տարրեր, որոնք խորհրդանշում են փոստային և արբանյակային կապը։ Այսպես, նետերը խորհրդանշում են էլեկտրակապը, կտուցի մեջ ծրարով աղավնին` փոստային կապը, իսկ արբանյակային կապը նույնացվում է ուղեծրի հետ, որը գտնվում է Երկրի շուրջը։

Քանդակի բարձրությունը մոտ 6 մետր է։ Հիմքի մոտ ստեղծողները տեղադրել են ցուցանակներ, որոնց վրա նշված են նախագծի բարերարների անունները և կապի օպերատորների անվանումները։ Քանդակի մոտ կա Wi-Fi, տեղադրված է տեսախցիկ, որը կապ է հաստատում «Անվտանգ քաղաք» համակարգի հետ։

## Ծանոթագրություններ

Կատեգորիա:Դոնի Ռոստովի հուշարձաններ
Կատեգորիա:Հուշարձաններ այբբենական կարգով
Հարդագողի ճանապարհով

** Հարդագողի ճանապարհով** (), դրամատիկական ֆիլմ՝ նկարահանված սերբ կինոռեժիսոր Էմիր Կուստուրիցայի կողմից։ Համաշխարհային պրեմիերան կայացել է 2016 թվականի սեպտեմբերի 9-ին Վենետիկյան փառատոնում։ Ֆիլմի հիմքում ընկած է սիրո պատմություն բոսնիական պատերազմի ժամանակահատվածում։

## Սյուժե
Դեպքերը զարգանում են բոսնիական քաղաքացիական պատերազմի ժամանակ։ Գլխավոր հերոսը (Էմիր Կուստուրիցա) կաթնավաճառ է, որն ամեն օր իր էշի վրա մթերք է տեղափոխում ճակատային գծում զինվորների համար, խուսափելով մահից շնորհիվ պատահական հաջողության, մեկ անգամ նույնիսկ փամփուշտից կորցնելով ականջը։ Նա երազում է պատերազմի դադարեցման մասին և պլաններ է գծում խաղաղ ժամանակահատվածի համար։ Պատահմամբ նա հանդիպում է խորհրդավոր իտալուհու (Մոնիկա Բելուչի), ով ոտքից գլուխ փոխում է իր կյանքը։ Այսպես սկսվում է արգելված կրքոտ սիրո պատմություն, որի պատճառով հերոսներն ընկնում են արկածների ու հետապնդումների մեջ։

## Դերերում
* Մոնիկա Բելուչի — հարսնացու
* Էմիր Կուստուրիցա — Կոստա
* Սերգեյ Տրիֆունովիչ
* Սլոբոդա Միչալովիչ
* Պրեդրագ Մանոյլովիչ
* Բայրամ Սեվերձան
* Զորան Ցվիյանովիչ
* Մարիյա Դարկինա
* Դավոր Յանժիչ
* Պետար Միրչևսկի

## Ճանաչում

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների բրիտանական ֆիլմեր
Կատեգորիա:2016 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Էմիր Կուստուրիցայի ֆիլմեր
Կատեգորիա:Սերբական դրամա ֆիլմեր
Կովկասի 1-ին հեծելազորային կորպուս

**Կովկասի 1-ին հեծելազորային կորպուս** (), ռուսական կայսերական բանակի հեծելազորային կորպուս։ Ստեղծվել է 1915 թվականի հոկտեմբերին Կովկասյան բանակի հեծելազորային կազմավորումներից, որպես հեծելազորային կորպուս Պարսկաստանում, որի խնդիրն էր հակազդել գերմանամետ ուժերին (Պարսկական միավորում)։ Ընդգրկված էր Կովկասյան բանակի, հետագայում` Կովկասյան ճակատի կազմում։ Հետագայում մի քանի անգամ փոփոխել է անվանումը։ Կազմալուծվել է 1918 թվականի հունիսին։

## Անվանում
* Էքսպեդիցիոն հեծելազորային կորպուս Պարսկաստանում (1915 թվականի հոկտեմբեր – 1916 թվականի ապրիլի 28 )
* Կովկասյան հեծելազորային կորպուս (1916 թվականի ապրիլի 26 - 1916 թվականի հունիս)
* Առաջին Կովկասյան հեծելազորային կորպուս (1916 թվականի հունիս - 1917 թվականի մարտ)
* Կովկասյան առանձնակի հեծելազորային կորպուս (1917 թվականի մարտ -1918 թվականի մարտ)
* Կովկասյան հեծելազորային կորպուս  (1918 թվականի մարտ-հունիս)

## Կազմ
Առաջին Կովկասյան հեծելազորային կորպուսի կազմի մեջ մտնում էին 
* Առաջին Կովկասյան կազակական դիվիզիան (հրամանատար` գեներալ-լեյտենանտ Ռադդաց) 
** Առաջին բրիգադա (հրամանատար գեներալ-մայոր Պերեպելովսկի) 
*** Առաջին Ումանյան գունդ (հրամանատար` գնդապետ Լեշչենկո)
*** Առաջին Կուբանյան գունդ (հրամանատար` գնդապետ Սուրժիկով)
** Երկրորդ բրիգադա (հրամանատար` գեներալ-մայոր Ֆեդյուշկին) 
*** Առաջին Զապորոժյան գունդ (հրամանատար` գնդապետ Ուրչուկին)
*** Առաջին Լեռնային Մոզդոկյան գունդ (հրամանատար` գնդապետ Նայդյոնով)
* Առաջին Կովկասյան կազակական հեծելազորային-հրետանային դիվիզիոն (գնդապետ Ստոպչանսկի) 
** Երկրորդ Կուբանյան կազակական մարտկոց (հրամանատար` բանակի ավագ Ֆեդյուշկին)
** Առաջին Թերյան կազակական մարտկոց (հրամանատար` բանակի ավագ Պյոտր Սեմյոնովիչ Կոչերգին)

## Հրամանատարներ
* хх.10.1915 թ. - 24.03.1917 թ. - գեներալ-լեյտենանտ իշխան Բարատով Ն. Ն. 
* 25.04.1917 թ. - 07.06.1917 թ. - գեներալ-լեյտենանտ Պավլով Ա. Ա. 
* 07.06.1917 թ. - 10.06.1918 թ. - գեներալ- լեյտենանտ (08.09.1917 թվականից կավալերիայի գեներալ) իշխան Բարատով Ն. Ն.

## Աղբյուրներ
* Залесский К. А. Кто был кто в Первой мировой войне. - М.: АСТ; Астрель, 2003. - 896 с. - 5000 экз. - ISBN 5-17-019670-9 (ACT); ISBN 5-271-06895-1 (Астрель).
* Е. А. Масловский мировая война на Кавказском фронте 1914-1917 г. Париж, 1933.
* Шишов А. В. Персидский фронт (1909-1918). Незаслуженно забытые победы. - М.: Вече, 2010. - (Военные тайны XX века). - ISBN 978-5-9533-4866-9

Կատեգորիա:Ռուսական կայսրության ռազմական կորպուսներ
Ընկած մարտիկներին (հուշահամալիր, Դոնի Ռոստով)

**«Ընկած մարտիկներին» հուշահամալիր** (), անմար կրակով հուշարձան Դոնի Ռոստովում, Կարլ Մարքսի հրապարակի Ֆրունզեի անվան պուրակում։ Նվիրված է Հայրենական մեծ պատերազմում զոհված զինվորներին և խաղաղ մարդկանց։ Հուշարձանը բացվել է 1969 թվականին։ Հուշակոթողի հեղինակներն են քանդակագործներ Էդուարդ Միրզոևը, Ա. Վասիլևը և ճարտարապետ Լ. Սիմոնենկոն։ 1975 թվականից անմար կրակի մոտ գործում է Պահակետ № 1։ «Ընկած մարտիկներին» հուշահամալիրն ունի մշակութային ժառանգության տեղական նշանակության օբյեկտի կարգավիճակ։

## Պատմություն
1943 թվականին, քաղաքի ազատագրումից հետո, Ֆրունզեի անվան պուրակում հայտնվեց եղբայրական գերեզման, որտեղ թաղված էին Ռոստովի օկուպացիայի ժամանակ և քաղաքի համար մարտերում զոհված ավելի քան 300 խորհրդային զինվորներ և խաղաղ բնակիչներ։ 1957 թվականի ապրիլին եղբայրական գերեզմանի մոտ տեղադրվեց հուշարձան։ 1959 թվականի մայիսի 9-ին եղբայրական գերեզմանի վրա վառվեց անմար կրակ։ Այն վառելու պատվավոր իրավունքին արժանացան Խորհրդային Միության հերոսներ Պավել Սամոխինը և Նիկոլայ Պավլենկոն։ Ներկայիս տեսքով հուշահամալիրը կառուցվել է 1969 թվականին, այն մի քանի անգամ վերակառուցվել է։ 1975 թվականի մայիսի 9-ից անմար կրակի մոտ գործում է Պահակետ № 1։ Ռոստովի բարձր դասարանների դպրոցականները ցանկացած եղանակին հերթապահում են հուշահամալիրի մոտ։

## Նկարագրություն
Հուշահամալիրը զանգվածեղ բետոնե կիսաօղակ է` տեղադրված հորիզոնական դիրքով երկու հենասյան վրա։ Օղակի ներքին կողմում մետաղական խորաքանդակ է սգացող Մայր-հայրենիքի պատկերով։ Աջ ձեռքում նա պահում է դափնու ճյուղ։ Օղակի կենտրոնում վառվում է անմար կրակը։ Այն շրջանակված է հնգաթև աստղով, որը հենվում է միմյանց կապված 45 սվիններին։ Ըստ հուշահամալիրի հեղինակների մտահղացման` կիսաօղակը խորհրդանշում է բռնի ընդհատված կյանքը։ Հեղինակներն են ռոստովցի քանդակագործներ Է. Միրզոևը, Ա. Վասիլևը և ճարտարապետ Լ. Սիմոնենկոն։

## Գրականություն
* Зубков, А. И. Колокола памяти — Ростов-на-Дону: Ростовское книжное издательство, 1985. — 41с. : ил.

## Ծանոթագրություններ

Կատեգորիա:Դոնի Ռոստովի հուշարձաններ
Սուրբ լեռ (Հռոմ)

**Սուրբ լեռ** կամ **Մոնտե Սակրո** (, ), բլուր Իտալիայի մայրաքաղաք Հռոմում։ Տեղակայված է Անյենե գետի ափին, Կապիտոլիում բլրի հյուսիս-արևելքյան կողմում։ Լեռն իր անվանումը ստացել է ավգուրների և հարուսպիկների հեթանոսական գուշակությունների հետևանքով։ Լեռը նույնանում է նաև մ. թ. ա.  494 և 449 թվականներին պլեբեյների ապստամբության հետ։

## Դիրք
Սուրբ լեռան դիրքը հանդիպում է հռոմեական դարաշրջանի Ասկոնիոսի, Կիկերոնի Տիտոս Լիվիոսի և Վալերիո Մասսիմոյի փաստարկներում։  Ըստ այս աղբյուրների համարվում է, որ լեռը գտնվում էր քաղաքից 3 մղոն հեռու, Անյենեի գետափի և Վիա Նոմենտանա հին ճանապարհի միջև։

## Պատմություն
Ըստ լեգենդի լեռան վրա ապրել են ավգուրները՝ քրմեր, որոնք կանխագուշակում էին ապագան հավքերի թռիչքից։ Եվ այդ պատճառով էլ լեռը ստացել է իր անվանումը։ Ըստ մեկ այլ լեգենդի հարուսպիկների գուշակությունների ժամանակ, երբ քամին ուժգնանում էր, տանում էր նրանց գլխարկները, ինչից նրանք ենթադրում էին, որ աստված բարկանում է, և քրմերի հրաշագործ աղոթքը պաշտպանում է իրենց։

Հին Հռոմում Մոնտե Սակրո լեռը քաղաքային պարիսպներից դուրս էր և գտնվում էր հին Նոմենտանա ճանապարհի վրա։ Վերջինիս որոշ հատվածներ առ այսօր պահպանված են։ Այստեղ կան մի քանի դամբարաններ, որոնցից երկուսը տեսանելի են լեռան մոտակայքում։

Բացի կրոնական արարողություններից լեռը նաև եղել է գյուղատնտեսական նշանակության վայր։ Ժամանակի ընթացքում այն նաև դարձել է բնակավայր։ Այստեղ էր գտնվում Ֆաոնտե վիլլան, որը կառուցված էր երբեմնի Վիա Սալարիա փողոցի վրա։

Հետագայում լեռն ունեցավ ռազմական նշանակություն, և ապաբնակեցվեց։ Հռոմի ընդլայնվեց ուրիշ ուղղությամբ։ Այս վայրում միակ տեղը, որ հաճախակի էին այցելում Նոմենտանո կամուրջն էր, որը ժամանակի ընթացքում դարձավ անցակետ։

## Պլեբեյների ապստամբություն
250px|մինի|Նոմենտանո Կամուրջ, հեղինակ Պիեռ Նիկոլա Բրիսե
Մ. թ. ա. 494 թվականին պլեբեյներն ապստամբելով հեռանում են Հռոմից դեպի Ավենտին բլուր և Սուրբ լեռ, որոնք այդ ժամանակ գտնվում էին քաղաքի սահմաններից դուրս։ Դրանով նրանք ուզում էին հատատել իրենց քաղաքական և սոցիալական իրավունքերը։ Դա արդյունավետ պայքար էր, քանի որ նրանց մասսայական տեխափոխման պատճառով, Հռոմի տնտեսական վիճակը վատթարացավ։ Դա պլեբեյների առաջին սեցեսիան (հեռացում) էր, որի հետևանքով հռոմեական համայնքի պատրիկյան մասը ստիպված համաձայնվեց քաղաքական ինստիտուտների ստեղծմանը։ Դրանք պետք է ապահովեին պլեբեյների իրավունքների պաշտպանությունը։

## Ծանոթագրություններ

## Աղբյուրներ
* Священная гора в Риме // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.

Կատեգորիա:Հռոմի տեսարժան վայրեր
Կատեգորիա:Հին Հռոմի ճարտարապետություն
Պակ Ջին Յոնգ (երգիչ)

**Պակ Ջին Յոնգ** (, , , ավելի հայտնի է որպես **Ջինյոնգ**), հարավկորեացի երգիչ և դերասան։ Համարվում է JJ Project զույգերգի և GOT7 բոյ բենդ անդամ, որոնք գտնվում են JYP Entertainment-ի ենթակայության տակ։ Փակը առաջնաելույթ է կատարել որպես դերասան «Դեպի երազանք» (2012 թվական) դորամայում, հետագայում մասնակցել է «Երբ սիրահարվում է տղամարդը» (2013) և «Իմ սեր՝ Ըն Դոնգ» (2015) դորամանների նկարահանումներին։ 2016 թվականին նկարահանվել է «Անտուն այծ» լիամետրաժ ֆիլմի գլխավոր դերում, որի պրեմիերան կայացել է 2017 թվականի մարտի 1-ին։

Ի սկզբանե Ջինյոնգը առաջնաելույթ է կատարել Jr. բեմական կեղծանունով, քանի որ նրա և Պակ Ջին Յոնգի (JYP հիմնադիրը) անունները նույն են։ 2015 թվականի մայիսին դարձել է Ջունիոր, մականվան արտասանությանը բարդության ինչպես երկրպագուների, այնպես էլ ՍՄիների մոտ։

## Կարիերա
### Երաժշտական կարիերա

2012 թվականի մայիսին Ջին Յոնգ և ՋեյԲին առաջնաելույթ են կատարել, որպես զույգերգ JJ Project-ում «*JJ Project Slot Machine» ալբոմով*։ Մայիսի 19-ին թողարկվել է տեսահոլովակ «Bounce» սինգլի համար, և նրանք սկսելեն առաջխաղացման ծրագրերըմայիսի 24-ից *[[M! Countdown|M! Countdown-ի]]* եթերում:2013 թվականի դեկտեմբերի 24-ին նրանք դարձել են նոր բոյ բենդի՝ GOT7-ի անդամ։ Առաջնաելույթը կայացել է 2014 թվականի հունվարի 14-ին «*Got It?»* մինի ալբոմով։

### Դերասանական կարիերա
2011 թվականի Ջին Յոնգը մասնակցել է «Դեպի երազանք 2» դորամայում՝ Չոնգ Յու Բոնգի դերում։ 2013 թվականի մարտի 11-ին հայտնի է դարձել, որ Ջեյ Բիի հետ նա նկարահանվելու է «Երբ սիրահարվում է տղամարդը» դորամայում, որի ցուցադրումը սկսվել է ապրիլի 3-ից։ 2015 թվականին հաստատվել է «Իմ սեր՝ Ըն Դոնգը» հեռուստասերիալի երկրորդական դերում, որի ցուցադրումը կայացել է մայիսի 29-ից մինչ հուլիսի 18-ը։

2016 թվականին Փակը նկարահանվել է «Անտուն այծ» լիամետրաժ ֆիլմում, որտեղ խաղացել է գլխավոր հերոսի դերում։ Ֆիլմի պրեմիերան կայացել է Ջոնգջույի միջազգային փառատոնի ժամանակ։ 2017 թվականի մարտի 1-ին տեղի է ունեցել ֆիլմի պրեմիերան Կորեայի կինոթատրոններում։ Ինչպես նաև, 2016 թվականին նա խաղացել է Լի Մին Հոյի հերոսի երիտասարդ նմանակին «Կապույտ ծովի լեգենդը» հեռուստասերիալում։

### Հաղորդավարի կարիերա
2015 թվականին Ջին Յոնգը ԲեմԲեմի և Լի Ջոնգ Շինի հետ դարձել է *M! Countdown* հեռուստահաղորդման հաղորդավար։ 2016 թվականին նա լքել է հաղորդումը, որպեսզի կենտրոնանա խմբի գործունեության վրա և պատրաստվի համաշխարհային շրջագայությանը։

2017 թվականի փետրվարի 1-ին նշանակվել է *Inkigayo* հեռուստահաղորդման հաղորդավար NCT խմբի անդամ Դոյոնի և Blackpink խմբի անդամ Ջիսույի հետ։

## Սկավառակագրություն

### Սաունդթրեկներ

## Ֆիլմագրություն
### Ֆիլմեր և հեռուստասերիալներ

### Երաժշտական ծրագրեր

## Ծանոթագրություններ

## Արտաքին հղումներ
* Պակ Ջին Յոնգը on Twitter
* Պակ Ջին Յոնգը at HanCinema

Կատեգորիա:Հարավկորեացի երգիչներ
Կատեգորիա:Հարավկորեացի դերասաններ
Կատեգորիա:Հարավկորեացի պարային երաժիշտներ
Կատեգորիա:Հարավկորեացի հեռուստատեսային դերասաններ
1915-ի կանայք (ֆիլմ)

**«1915-ի կանայք»** (), ամերիկահայ ռեժիսոր Պարետ Մարոնյանի նկարահանած ֆիլմը Հայոց ցեղասպանության մասին։ Ցեղասպանություն տեսած հայ կնոջը ֆիլմ նվիրելու գաղափարն առաջ է եկել Ցեղասպանության որբերը ֆիլմից հետո։ Ֆիլմի պրեմիերան տեղի է ունեցել Նյու Ջերսիում, ապա` Սիդնեյում, Մելբուռնում, Լոս Անջելեսում, Տորոնտոյում։

## Սյուժե
«1915 թվականի կանայք» վավերագրական ֆիլմը տարբեր ենթավերնագրերից բաղկացած վավերագրական կինոպատում է՝ փաստագրական արժեքավոր հետազոտություն, որը ներկայացնում է Հայոց ցեղասպանության տարիներին ( և դրանից հետո) հայ որբերի և կանանց փրկության գործում հսկայական  դեր ունեցած  հայ և օտարազգի կանանց պատմությունները։
Ներկայացնելով ցեղասպանության տարիներին հայ կնոջ ոդիսականը ֆիլմը բացահայտում է մահվան ճանապարհը հաղթահարած, զավակներին կորստից փրկած և օտար ափերում օջախը վառ պահած կնոջ կերպարը, ինչպես նաև օտար կանանց դերակատարումը հայ որբահավաքի գործում։

## Մրցանակներ
* «Արմին Վեգների մարդասիրության մրցանակ», «Արփա» կինոփառատոն, Լոս Անջելես
* «Էմմի» մրցանակաբաշխության մրցանակը  լավագույն ռեժիսուրայի համար, Ամերիկայի հեռուստատեսային արվեստների և գիտության ազգային ակադեմիա  (NATAS) 
* «Նուռ» փառատոն, Տորոնտո
**«Ոսկե նուռ»
** «Լավագույն վավերագրական»
**«Հանդիսատեսի համակրանք»

## Ծանոթագրություններ

## Արտաքին հղումներ
* «1915-ի կանայք» ֆիլմը կներկայացվի Օսկարի

Կատեգորիա:2016 ֆիլմեր
Կատեգորիա:Ամերիկյան վավերագրական ֆիլմեր
Կատեգորիա:Անգլերեն ֆիլմեր
Կատեգորիա:Ֆիլմեր Հայոց ցեղասպանության մասին
Ալեքսանդր Խանժոնկովի հուշարձան (Դոնի Ռոստով)

**Ալեքսանդր Խանժոնկովի հուշարձան** (), ռուս կինեմատոգրաֆիստ Ալեքսանդր Ալեքսեևիչ Խանժոնկովի հուշարձանը, որը բացվել է 2016 թվականի օգոստոսի 24-ին Դոնի Ռոստովի Բուդյոննու պողոտայում։ Հեղինակը ռոստովցի քանդակագործ Սերգեյ Օլեշնյան է։ Բացման արարողությանը ներկա են եղել անվանի դերասաններ և հեռուստահաղորդավարներ։

## Պատմություն
Կինեմատոգրաֆիստ Ալեքսանդր Խանժոնկովի հուշարձանը ստեղծելու գաղափարը պատկանում է լրագրող Լյուբով Սուրկովային։ Նա այդպիսի առաջարկով դիմեց քաղաքային վարչակազմին, և այնտեղ գաղափարը արժանացավ աջակցության։ Սկսվեց աշխատանքը էսքիզների վրա։ Ստեղծվեց երկու վերջնական էսքիզ, որոնցից մեկը կյանքի կոչվեց։ Քանդակագործ ընտրվեց Սերգեյ Օլեշնյան, պատվանդանը պատրաստել է Յուրի Դվոռնիկովը, սակայն նրանցից բացի ներգրավված են եղել այլ ճարտարապետներ և քանդակագործներ ևս.։

Քանդակը տեղադրելու վայրը պատահականորեն չի ընտրված. այն գտնվում է Ալեքսեևյան վարժարանի շենքի դիմաց, որտեղ սովորել է ռեժիսոր և սցենարիստ Խանժոնկովը, իսկ այդ վայրից ոչ հեռու գտնվում է կինոստուդիան։ Նախատեսվում է տեղադրել նաև երկու հուշատախտակ. մեկն այն շենքի պատին, որտեղ սովորել է ռեժիսորը, և մյուսն այնտեղ, որտեղ նա առաջին անգամ դիտել է կինո։

## Նկարագրություն
Հինավուրց կինոխցիկով Խանժոնկովի քանդակը ձուլված է բրոնզից։ Պատվանդանի բարձրությունը 2 մետր է, քանդակինը` 2,5 մետր։ Հուշարձանի բացումը տեղի է ունեցել մոտիվացիոն կինոյի Bridge of Arts միջազգային փառատոնի առաջին օրը։ Քանդակի բացմանը ներկա են եղել դերասանուհիներ Իրինա Բեզրուկովան և Իրինա Բաբենկոն, հեռուստահաղորդավար Դմիտրի Դիբրովը, պրոդյուսեր Ալան Դեպարդյեն։

## Ծանոթագրություններ

Կատեգորիա:2016 հիմնադրումներ Ռուսաստանում
Կատեգորիա:Դոնի Ռոստովի հուշարձաններ
Կատեգորիա:Հուշարձաններ այբբենական կարգով
Նիկոլայ Ագնիվցև

**Նիկոլայ Ագնիվցև** (, ), Արծաթե դարաշրջանի ռուս բանաստեղծ, արձակագիր, դրամատուրգ։

## Կենասագրություն
Ծնվել է ազնվականի ընտանիքում։ Առաջին բանաստեղծական ժողովածուն՝ «Ուսանողական երգերը», լույս է տեսել 1913 թվականին։ Հոկտեմբերյան հեղափոխությունից մինչև 1923 թվականը եղել է տարագրության մեջ, որի ընթացքում գրած բանաստեղծություններում առկա է հայրենիքի հանդեպ կարոտը։ Վերադառնալով Ռուսաստան՝ աշխատակցել է խորհրդային սատիրական ամսագրերին, գրել բանաստեղծություններ երեխաների համար։ Ավելի քան 20 գիրք է հրատարակել երեխաների համար։

## Նիկոլայ Ագնիվցևը հայերեն
* Մի գավաթ թեյ (պատմվածք), Ե., Պետհրատ, 1927, 17 էջ։ Ռուս. փոխադրեց՝ Խնկո-Ապեր, նկարիչ՝ Վ. Տվարդովսկի։
* Հեքիաթ կոմինտերնի մասին, Ե., Պետհրատ, 1929, 12 էջ։ Ռուս. թարգմ.՝ Եղիշե Չարենց, նկարիչ՝ Կ. Ռուդակով։
* Փոքրիկ ու սև Մուրզիկը (բանաստեղծություն), Ե., Պետհրատ, 1931, 13 էջ։ Ռուս. թարգմ. Թ. Ամատունի, նմարիչ՝ Ս. Ադվիլանկին։

## Ծանոթագրություններ

Կատեգորիա:20-րդ դարի ռուս բանաստեղծներ
Կատեգորիա:Ռուս արձակագիրներ
Կատեգորիա:Ռուս բանաստեղծներ
Կատեգորիա:Ռուս դրամատուրգներ
Կատեգորիա:Ռուսական կայսրության բանաստեղծներ
Կատեգորիա:Տուբերկուլոզից մահացածներ
Գրիգորի Ադամով

**Գրիգորի Ադամով** (, իսկական անունը՝ Գիբս, ծածկանունը՝ Г. Адамов, ), խորհրդային ֆանտաստ գրող։

## Կենսագրություն
Լրագրողական գործունեությունը սկսել է սոցիալ-դեմոկրատական «Юг» («Հարավ») թերթի խմբագրմամբ։ 1931 թվականին լույս է տեսել նրա առաջին արձակ ժողովածուն՝ «Միավորված շարասյունները»։ Առավել հայտնի է գիտաֆանտաստիկ ստեղծագործություններով։ Առաջին գիտաֆանտաստիկ ստեղծագործությունը տպագրվել է 1934 թվականին («Рассказ Диего»): «Վթար» (1935) և «Արևի օազիս» (1936) պատմվածքներում նվիրված է Արկտիկայի ու Կարակումների ապագա էներգետիկայի աղբյուրներին։ Ապագայում էներգիայի յուրացման խնդիրների է նվիրված նաև Ադամովի առաջին գիտաֆանտաստիկ վեպը՝ «Ընդերքին հաղթողները» (1937), որի սյուժեն զարգանում է երկրի ընդերք ճանապարհորդությամբ և այնտեղ էլեկտրակայան կառուցելուն։

Գրիգորի Ադամովի որդին՝ Արկադի Ադամովը, դետեկտիվ ժանրի գրող է։

## Գ. Ադամովը հայերեն
* Երկու օվկիանոսների գաղտնիքը (գիտաֆանտաստիկ վեպ), Ե., Հայպետհրատ, 1964, 584 էջ։ Ռուս. թարգմ.՝ Մ. Մկրտչյան։

## Ծանոթագրություններ

Կատեգորիա:20-րդ դարի լրագրողներ
Կատեգորիա:Գրական կեղծանուններով հայտնի հեղինակներ
Կատեգորիա:Խորհրդային մանկագիրներ
Կատեգորիա:Խորհրդային վիպասաններ
Կատեգորիա:Խորհրդային տղամարդ գրողներ
Կատեգորիա:Ռուս արձակագիրներ
Կատեգորիա:Ռուս լրագրողներ
Կատեգորիա:Ռուս ֆանտաստ գրողներ
Ներքին գովազդ

thumb|Գովազդ խանութի ներսում
**Ներքին գովազդ** (*ինտերիերային գովազդ*, ), գովազդի տեսակ, որը տեղադրվում է հասարակական նշանակություն ունեցող որևէ վայրի ներսում (ի տարբերություն արտաքին գովազդի)։ Սովորաբար այն տեղադրվում է առևտրի կենտրոններում, օդանավակայաններում, կայարաններում, կինոթատրոններում, բիզնես կենտրոններում, մուտքերում, վերելակներում, սպորտի և ժամանցի վայրերում, կրթական և բժշկական հաստատություններում։

Արտաքին և ներքին գովազդները միավորվում են Out Of Home (OOH) գովազդի մեջ, որն էլ իր հերթին ներառված է ATL գովազդի կազմում։

## Նկարագրություն
Ներքին գովազդի տեղադրման համար համընդհանուր ընդունված վայր չկա։ ԱՄՆ-ում հաճախ են կիրառում «venue-based advertising», «in-store marketing communications» և «point-of-purchase advertising», «Digital Signage», «Captive Media» հասկացությունները։ Մետրոպոլիտենը հաճախ դիտարկվում է որպես արտաքին գովազդի վայր։ Որոշ դեպքերում առևտրի կենտրոնները դիտարկվում են որպես գովազդի առանձին տեսակ։

### Կառուցվածք
Ներքին գովազդի արդյունաբերության կառուցվածքը ներառում է կազմակերպման հետևյալ հիմնական ձևերը.
* գործակալություն-օպերատորներ - գովազդային կրողների և դրանց ցանցերի կամ ներքին գովազդ տեղադրելու պայմանագրերի ձեռնարկատեր-սեփականատերեր,
* գովազդ արտադրողներ - ձեռնարկություններ, որոնք մասնագիտացած են ներքին գովազդի պատրաստման և տեղադրման աշխատանքներում,
* մարքեթինգային գործակալություններ - ձեռնարկություններ, որոնք ապահովում են այս բաղադրիչի մարքեթինգային ակտիվությունը։

### Տեղադրման վայրեր
Ներքին գովազդի տեղադրման վայրերի դասակարգման ձևերից մեկը ներառում է.
* սեփական ներքին գովազդ (այն վայրերում, որոնք կապված չեն առևտրի և սպառման հետ),
* գովազդ առևտրի վայրերում (` խանութներ, հյուրանոցներ, ռեստորաններ, սրճարաններ),
* transport indoor (կայարաններ, օդանավակայաններ)։

### Առավելություններ
Արտաքին գովազդի հետ համեմատած` ներքին գովազդի հիմնական առավելությունն այն է, որ վերջինս հնարավորություն է տալիս առավել հստակորեն ներգործել նպատակային լսարանի վրա։ Օրինակ` մարզասրահում տեղադրված գովազդը ապահովում է «25-45 տարեկան կանանց» լսարանի ուշադրության գրավումը, այն դեպքում, երբ փողոցում տեղադրված գովազդային վահանակը լսարանի այդպիսի հատվածավորում չի կարող ապահովել։

## Ծանոթագրություններ

## Տես նաև
* Գովազդ
* Արտաքին գովազդ

## Գրականություն
* Джон Р. Росситер, Ларри Перси. Реклама и продвижение товаров = Advertizing communications & promotion management. — 2-е изд. — СПб.: Питер, 2002. — 656 с. — ISBN 5-272-00241-5.
* Ромат Е. В. Реклама. — 5-е изд. — СПб.: Питер, 2002. — 544 с. — (Учебники для вузов). — ISBN 5-94723-211-1.
* Джон Филип Джоунс. Рекламный бизнес: деятельность рекламных агентств, создание рекламы, медиа-планирование, интегрированные коммуникации = The Advertising Business: Operations, Creativity, Media Planning, Integrated Communications. — М.: Вильямс, 2005. — 784 с. — ISBN 0-7619-1239-8.

## Արտաքին հղումներ
* Ներքին գովազդ adindustry.ru
* Ընդհանուր տեղեկություն indoor-գովազդի շուկայի մասին indoorexpert.ru
* The Indoor Advertising Advantage 

Կատեգորիա:Գովազդ
Կատեգորիա:Մարքեթինգ
Դերբիի կենտրոնական գրադարան

**Դերբիի կենտրոնական գրադարան** (), 1879 թվականին Դերբիի թանգարանի և պատկերասրահի հետ հիմնադրված գրադարան՝ տեղակայված բրիտանացի ճարտարապետ Ռիչարդ Նիլ Ֆրիմենի կողմից ֆլամանդական գոթական ոճով և կարմիր աղյուսով կառուցված շենքում։ Կառույցը Դերբիին է հանձնել Մայքլ Թոմաս Բասը։ Համարվում է Դերբիի գլխավոր հանրային գրադարանը, Դերբիի քաղաքային խորհրդի կողմից ղեկավարվող քաղաքային գրադարաններից ամենամեծը։

## Պատմություն
Նախքան հանրային գրադարանների մասին 1850 թվականի որոշումը, Դերբիում գոյություն ունեին մի շարք գրադարաններ, որոնց գործունեությունն իրականացնում էին գրավաճառները և ապավինում էին իրենց անդամների բաժանորդավճարների վրա։

«Մշտական» գրադարան Դերբիում հիմնադրվել է 1811 թվականին Քուին փողոցում։ Գրադարանը հանրության համար բացվել է 1830-ական թվականներին։  1832 թվականին այս գրադարանն ուներ 84 անդամ։ 1858 թվականին գրադարանի հավաքածուն ներառում էր Դերբիի փիլիսոփայական ընկերության 4000 կտոր գրականությունը։ 1863 թվականին բուսաբան Ալեքսանդր Կրոալը նշանակվել է գրադարանավար և համադրող, և հաջորդ տարի թանգարանն ու գրադարանը միավորվել են, և Կրոալը 1875 թվականին նշանակվել է Սթիրլինգի Սմիթ ինստիտուտի համադրող։

1878 թվականին Դևոնշիրի 7-րդ դուքսը իր գրքերի ու թերթերի հավաքածուն նվիրաբերեց համայնքին, և այս հավաքածուն տեղավորելու համար նոր վայրի անհրաժեշտություն առաջացավ։ 1879 թվականի հունիսի 28-ին Բասն իրականացրեց Դերբիի անվճար գրադարանի և թանգարանի պաշտոնական բացման արարողությունը, որը քաղաքում մեծ հանդիսավորությամբ նշվեց։

Նոր գրադարանի հավաքածուն ներառում էր Դևոնշիրի հավաքածուն, ինչպես նաև մշտական գրադարանի և Փիլիսոփայական ընկերության հավաքածուները։ 1898 թվականի սեպտեմբերին փոխառվող հավաքածուն կազմում էր 20000 կտոր գրականություն, տեղեկատվական հավաքածուն՝ 11000:
մինի|Բասի արձանը գրադարանի մոտ
1914 թվականին գրադարանի մոտ գտնվող համադրողի տունը քանդվեց, որպեսզի տեղ հատկացվի Բեմրոուզ գրադարանի համար ձեռք բերված շենքի ընդլայնմանը։ Բեմրոուզ գրադարանը ձեռք էր բերվել հասարակության հանգանակությամբ և գտնվում էր Հենրի Հով Բեմրոուզայի ենթակայության ներքո։

1964 թվականին թանգարանն ու պատկերասրահը տեղափոխեցին նոր կառույց, իսկ 19-րդ դարի շենքը մասամբ կիսում են գրադարանն ու թանգարանը։ Գրադարանի սենյակներից մեկն անվանվել է Ալֆրեդի Գուդիի անունով, ով ֆինանսավորել է լրացուցիչ կառույցի շինարարությունը։ Շենքի մոտ տեղադրված է Մայքլ Բասի արձանը։

## Ծանոթագրություններ

## Արտաքին հղումներ
*  – Official webpage
* 

Կատեգորիա:Դերբիի շենքեր և կառույցներ
Կարինե Եղիազարյան

**Կարինե Եղիազարյան** (), պատմաբան, պատմական գիտությունների թեկնածու, դոցենտ։

## Կենսագրություն
Ծնվել է 1970 թվականի դեկտեմբերի 27-ին Երևանում։ Արծաթե մեդալով ավարտելով Երևանի թիվ 54 միջնակարգ դպրոցը՝ 1988 թվականին ընդունվել և 1993 թվականին ավարտել է Երևանի պետական համալսարանի Պատմության ֆակուլտետը։ 1993–1994 թթ. աշխատել է որպես ուսուցչուհի։ 1994–2007 թթ. աշխատել է ԵՊՀ Հայոց պատմության ամբիոնում որպես ավագ լաբորանտ։ 2008 թվականից ԵՊՀ Հայոց պատմության ամբիոնի դասախոս է։ 2009 թվականին պաշտպանել է թեկնածուական ատենախոսություն «Սարգիս Կուկունյանի արշավանքը հայ ազգային–ազատագրական պայքարի խորապատկերում» թեմայով։ Մեկ մենագրության և մոտ մեկ տասնյակ գիտական հոդվածների հեղինակ է։

## Երկեր
* Սարգիս Կուկունյանը և նրա գլխավորած արշավանքը, «Պատմաբանասիրական հանդես», Երևան, 2000, թիվ 1, էջ 69-84։
* Սարգիս Կուկունյանի խմբի դատավարությունը և նրա հետագա ճակատագիրը, «Բանբեր Հայաստանի արխիվների», Երևան, ՀԱԱ, 2006, թիվ 1, էջ 216-221։
* Արևմտահայ ազգային-ազատագրական շարժման սկզբնավորման դերը Սարգիս Կուկունյանի՝ որպես ազատագրական պայքարի նվիրյալի ձևավորման գործում, «Բանբեր Հայաստանի արխիվների», Երևան, ՀԱԱ, 2009, թիվ 2, էջ 248-253։
* Կայծակ Վաղարշակի «Դժոխք» հեծելախմբի սահմանանցումը, «Տարեգիրք (պատմագիտական հանդես)», Բ., ԵՊՀ Պատմության ֆակուլտետ, Երևան, 2010, էջ 80-87։
* «Որսկան» մարտախմբի կռիվը Զարդանիսի մոտ, ԵՊՀ Աստվածաբանության ֆակուլտետի «Տարեգիրք», Ե. մաս, Երևան, 2010, էջ 302-310։
* Խանի «Շանթ» մարտախմբի կռիվը Խաստուրում, «Պատմություն և մշակույթ (հայագիտական հանդես)», Երևան, 2011, թիվ 1, էջ 196-206։
* Սարգիս Կուկունյանի արշավանքը, Երևան, 2016, 180 էջ։ - http://publishing.ysu.am/files/Sargis_Kukunyan.pdf

## Գրականություն
* Երևանի պետական համալսարանի 90–ամյա պատմության ֆակուլտետը, խմբ. Է. Մինասյան, Երևան, 2009, էջ 207։

## Արտաքին հղումներ
* http://www.ysu.am/persons/hy/Karine-Yeghiazaryan  - Կարինե Եղիազարյան
* http://publishing.ysu.am/hy/Karine-Yeghiazaryan - Կարինե Ալբերտի Եղիազարյան
* http://ysu.am/faculties/hy/History/section/staff/person/Karine-Yeghiazaryan  - Կարինե Ալբերտի Եղիազարյան

Կատեգորիա:Հայ պատմաբաններ
Կատեգորիա:ԵՊՀ շրջանավարտներ
Կատեգորիա:Պատմական գիտությունների թեկնածուներ
Կատեգորիա:Կին պատմաբաններ
Բարի լույս (այլ կիրառումներ)

**Բարի լույս** անվանումը կարող է վերաբերել հետևյալին.

* Բարի լույս (ֆիլմ, 1985)
* Բարի լույս (ֆիլմ, 2016)